कुछ देशों पर नजर डालें तो पता चलता है कि अमरीका और कनाडा में 40 प्रतिशत भोजन बर्बाद होता है, इसमें से अधिकांश घरेलू स्तर पर होता है. अध्ययन बताते हैं कि अमरीका में हर दिन इतना भोजन बर्बाद होता है, जिससे एक फुटबाल का मैदान भरा जा सकता है. अमरीकी हर साल 165 अरब डॉलर का खाना बर्बाद करते हैं. बर्बाद होने वाले भोजन में से अगर 15 प्रतिशत को बचा लिया जाए, तो इससे 250 लाख भूखे अमरीकियों का पेट भर सकता है. अमरीका में 420 लाख लोग ऐसे हैं, जो "सप्लीमेंट्री न्यूट्रिशन प्रोग्राम" पर निर्भर हैं. यूरोप में भी स्थिति बेहतर नहीं कही जा सकती. एक अनुमान के मुताबिक हर साल यूरोप में 900 लाख टन खाना बर्बाद होता है.